વૈશ્વિક બજારમાં કપાસની માગ ઊંચી છે. એમસીએક્સ પર કોટનના ભાવ ૨૨,૬૫૦ની આસપાસ જોવા મળી રહ્યા છે. સ્થાનિક બજારમાં પણ પાછલો સ્ટોક ઓછો છે તથા વધુ ભાવ મળવાની શક્યતાઓ પાછળ કપાસનું વાવેતર આ વખતે ઊંચું થાય તેવા એંધાણ વરતાઇ રહ્યા છે, જેના પગલે મગફળીના હાલના વાવેતરમાં ઘટાડો નોંધાય તેવી ભીતિ સેવાઇ રહી છે. આ સેન્ટિમેન્ટ પાછળ સ્ટોકિસ્ટોની મજબૂત ખરીદીના પગલે સિંગતેલના ભાવમાં આગામી દિવસોમાં વધુ સુધારાની ચાલ જોવા મળે તેવી શક્યતા વ્યક્ત કરવામાં આવી છે.